galenus.de-simplicium-medicamentorum-temperamentis-ac-facultatibus-libri-xi 10.2.13
[ ιγ΄ . Περὶ χολῆς . ] Οὗτος ὁ χυμὸς ἀποδέδεικται θερμότατος εἶναι τῶν ἐν ἑκάστῳ ζώῳ χυμῶν . ὥσπερ οὖν τὸ αἷμα καὶ τὰς σάρκας ἀνομοίας ἔχει κεκραμένα τὰ ζῶα , κατὰ τὸν αὐτὸν λόγον καὶ τὴν χολήν . ἐν μὲν γὰρ τοῖς θερμοτάτοις ἀναγκαῖόν ἐστι καὶ τὴν χολὴν ὑπὲρ τὰς τῶν ἄλλων ζώων χολὰς εἶναι , ἐν δὲ τοῖς ἧττον ἐκείνων θερμοῖς ἀνάλογον ἀπολείπεσθαι καὶ τὸν χυμὸν τοῦτον , ὅσον ἀπολείπεται κᾀν τοῖς ἄλλοις . ἔμαθες γὰρ εἶναι τοὺς πάντας ἐν ἑκάστῳ τῶν ἐναίμων ζώων χυμοὺς τέσσαρας , αἷμα καὶ φλέγμα καὶ χολὴν ξανθήν τε καὶ μέλαιναν . ἔμαθες δὲ καὶ ὡς ἔθος ἐστὶν οὐ μόνον τοῖς ἰατροῖς , ἀλλὰ καὶ τοῖς Ἕλλησιν ἅπασιν τὴν μὲν ξανθὴν χολὴν ἁπλῶς ὀνομάζειν χολὴν , ὡς ὑπακουσομένων τῶν ἀκουσάντων τὸ τῆς χρόας ὄνομα , τὴν μέλαιναν δ’ οὐχ ἁπλῶς ὀνομάζειν χολὴν , ἀλλὰ μετὰ προσθήκης ὅλου τούτου μέλαιναν χολήν . ἀλλὰ καὶ ὡς τὴν ξανθὴν χολὴν ἐνίοτε καλοῦσιν ὠχρὰν ἐπίστασαι καὶ ὡς κατὰ τὴν ἐπὶ τῷ ἥπατι κύστιν ἐνίοτε μὲν ὠχρὰν , ἐνίοτε δὲ ξανθὴν ἐν ταῖς τῶν ζώων ἀνατομαῖς ὁρῶμεν αὐτήν . ἤκουσας δὲ καὶ ὡς ἡ ξανθὴ θερμοτέρα τῆς ὠχρᾶς ἐστι τοσοῦτον ὅσον καὶ παχυτέρα . μιγνυμένης γὰρ ὀῤῥώδους ὑγρότητος τῇ ξανθῇ χολῇ τὴν ὠχρὰν συμβαίνει γίνεσθαι , καθάπερ καὶ τὴν ὠχρὰν θερμαινομένην ἐπὶ πλέον παχεῖαν μὲν ἀποτελεῖσθαι τῇ συστάσει , ξανθὴν δὲ τῇ χρόᾳ . καὶ γὰρ οὖν καὶ κατὰ τὰ ζῶα φαίνεται τοῖς μὲν μᾶλλον θερμοῖς ξανθὴ , τοῖς δ’ ἧττον ὠχρά . καὶ ὅταν γε τὰ θερμὰ ζῶα πεινήσαντα τύχῃ καὶ διψήσαντα , πρὸς τὸ μέλαν ἐκτρέπεται χρῶμα , ποτὲ μὲν ἰῶδες ἔχουσα τοῦτο , ποτὲ δὲ κυανοῦν , ἐνίοτε δὲ τὸ τῆς ἰσάτιδος , ὅπερ ἐστὶ φαιότερον τοῦ τῆς κράμβης . πρόσεχε τοίνυν καὶ σὺ τῷ χρώματι τῶν χολῶν , ὅταν σκευάζῃς φάρμακον ἐν ᾧ καὶ χολῆς τι περιέχεται . μιγνῦσι δὲ τοῖς μὲν ὀνομαζομένοις κυκλίσκοις τε καὶ τροχίσκοις , οἷος ὅ τε τοῦ Ἄνδρωνός ἐστι καὶ Πολυείδου καὶ Πασίωνος καὶ ὁ Βιτῖνος , τὴν τοῦ ταύρου χολήν . ὅταν μὲν γὰρ τῶν εἰς τοὺς ὀφθαλμοὺς χρησίμων φαρμάκων σκευάζουσιν , ὑαίνης καὶ ἀλεκτρυόνος καὶ πέρδικος καί τινων ἑτέρων ζώων . ἔστι δὲ ἡ τοῦ ταύρου θερμοτέρα δηλονότι καὶ ξηραντικωτέρα τῆς τῶν εὐνουχισθέντων βοῶν . ὁμοιοῦται γὰρ ἀεὶ τὸ εὐνουχισθὲν ζῶον τῷ θήλει τε καὶ νέῳ . ὥσπερ οὖν ταῦτα πλεονεκτεῖ μὲν ὑγρότητι τῶν τελείων , ἀπολείπεται δὲ θερμότητι , κατὰ τὸν αὐτὸν τρόπον ὁ εὐνουχισθεὶς βοῦς τῶν ταύρων . καί τινων ταύρων ἐθεασάμην χολὴν κυανὴν ὑπεροπτηθείσης τῆς ξανθῆς , ἣν οὐκ ἠξίωσα βαλεῖν εἰς τὸ σκευαζόμενον φάρμακον , ἀλλ’ ἑτέρου ταύρου τὴν μετρίως ξανθὴν εἱλόμην . ὑπερπεπονήκει γὰρ ὁ ταῦρος ἐκεῖνος ἑλκόμενος βιαίοις δεσμοῖς , ὥστε εὔδηλον ὅτι καὶ θυμωθεὶς ἐν τούτῳ τῷ ἔργῳ θερμοτέραν ἔσχε τὴν κρᾶσιν . εἰκὸς δ’ αὐτὸν ἦν καὶ διψῆσαι καὶ πεινῆσαι βιαίως συρόμενον , ἐν κεφαλαίῳ δ’ εἰπεῖν , ὥσπερ τὸ οὖρον ἐπὶ μὲν τῷ συμμέτρῳ πόματι συμμέτρως ὠχρὸν φαίνεται , διψησάντων δὲ καὶ ἀσιτησάντων καὶ πολλὰ καμόντων ξανθὸν , ἐμπλησθέντων δὲ καὶ μεθυσθέντων λευκὸν , οὕτω καὶ ἡ χολὴ μεταβάλλει τὰς χρόας , ἐπὶ μὲν τὸ ξανθότερον ἐν γυμνασίοις καὶ ἀσιτίαις καὶ δίψεσι , ἐπὶ δὲ τὸ λευκότερον ἐν τοῖς ἐναντίοις . ἴσθι τοίνυν ἐὰν μὲν ξανθὴν ἱκανῶς ἐμβάλῃς χολὴν τῷ σκευαζομένῳ φαρμάκῳ , θερμότερον αὐτὸ ποιήσεις , ἐὰν δὲ ὠχρὰν , μετρίως θερμὸν , ἐὰν δὲ ἔκλυτόν τε καὶ ὑδατώδη , τοσούτῳ τῆς προσηκούσης κράσεως ἀπολειπόμενον , ὅσῳ καὶ ἡ χολὴ πρὸς τὸ λευκότερον ἐτράπετο . οὕτως οὖν καὶ τοῖς τὰς μεμυκυίας αἱμοῤῥοΐδας ἀναστομοῦσι διὰ ταύρου χολῆς ἐνίοτε μὲν ἀσθενὴς , ἐνίοτε δὲ περαιτέρω τοῦ προσήκοντος ἐφάνη δριμεῖα . γίνεται μὲν οὖν καὶ παρὰ τὸ χρώμενον τῇ χολῇ σῶμα διαφορά τις , εὐαίσθητόν τε καὶ δυσαίσθητον ὑπάρχον εὐπαθές τε καὶ δυσπαθές . ἀλλὰ παρ’ αὐτὴν μὲν , ὡς ἔφην , τὴν χολὴν οὐ μικρά τίς ἐστιν ἡ παραλλαγή . ὁ γοῦν αὐτὸς ἄνθρωπος ὑπὸ μὲν τῆς ξανθῆς χολῆς μᾶλλον , ἧττον δὲ ὑπὸ τῆς ὠχρᾶς δάκνεται . εὔδηλον μὲν οὖν ἔνεστι κᾀκ τοῦ τὰς αἱμοῤῥοΐδας ἀναστομοῦν , ὅπως ἐστὶ δριμὺς ὁ χυμὸς οὗτος , ἀλλὰ καὶ τοῖς χρωμένοις αὐτοῖς φαίνεται δάκνων , καὶ διὰ τοῦτο φυλαττόμεθα πρὸς ἄλλο τι νόσημά τε καὶ σύμπτωμα χρῆσθαι τῇ ξανθῇ χολῇ καθ’ ἑαυτὴν μόνῃ . καὶ γὰρ οἱ εἰρημένοι κυκλίσκοι τῆς χολῆς ὀλίγον λαμβάνουσι καὶ τὰ πρὸς ὀξυδερκίαν συντιθέμενα φάρμακα τὰ μὲν ὑαίνης χολῆς , τὰ δὲ πέρδικος ἢ ἀλεκτρυόνος ἢ ἄλλου τινὸς λαμβάνονται , μέλι τε μιγνύμενον ἔχει καὶ μαράθρου χυλὸν ἢ ὀποβάλσαμον . ἐνίων δὲ ζώων ἐξαιρέτως ἐπῄνηται χολὴ παρὰ τοῖς ἰατροῖς , ὡς ὀξυδερκές τε ἅμα καὶ ὑποχυμάτων ἀρχὰς διαφοροῦσα , καθάπερ ἥ τε τοῦ ἰχθύος , ὀνομάζουσι δ’ αὐτὸν καλλιώνυμον , ὑαίνης τε καὶ τοῦ θαλαττίου σκορπίου καὶ ἀλεκτορίδος καὶ πέρδικος . ἀσθενεστάτη δ’ ἐστὶν ἡ τῶν ὑῶν εἰς τοσοῦτον , ὥστε μηδὲ τοῖς ἕλκεσιν ἀφόρητον εἶναι , φαίνεταί γε μάλιστα πασῶν χολῶν ὑδατωδεστάτη , πλὴν τῶν ἀγρίων καὶ κατ’ ὄρη διαιτωμένων ὑῶν . ὥσπερ γὰρ ἡ σὰρξ ὅλη θερμοτέρα τε καὶ ξηροτέρα τούτων ἐστὶν , οὕτω καὶ ἡ χολή . τῇ δὲ τῶν ἡμέρων ὑῶν χολῇ χρῶνταί τινες ἐπὶ τῶν ἐν ὠσὶν ἑλκῶν , οὐκ ἀδοκίμῳ φαρμάκῳ , καὶ χρῶ καὶ σὺ μὴ παρόντος ἄλλου τινὸς τῶν συνθέτων , ἔστι γὰρ μυρία . κατὰ δὲ τὸ μέγεθος τῆς διαθέσεως καὶ ἄλλη τις ἄλλου ζώου χολὴ δύναιτ’ ἂν ἁρμόττειν . ὅταν γὰρ ᾖ χρόνιόν τε τὸ ἕλκος ἰχῶρά ﻿ τε καὶ πῦον ἔχον πολὺν , καὶ τῶν ξηραντικωτέρων ἀνέξεται χολῶν , οἵα τῶν τε προβάτων βραχὺ δριμυτέρα τῆς τῶν ὑῶν καὶ μᾶλλον ταύτης ἡ τῶν αἰγῶν , ᾗ παραπλησία πώς ἐστιν ἡ τῶν ἄρκτων τε καὶ βοῶν . ἡ δὲ τῶν ταύρων ἰσχυροτέρα μὲν τούτων , ἀπολειπομένη δὲ τῆς τῶν ὑαινῶν . αὕτη δ’ αὖ πάλιν αὐτὴ τῇ τε τοῦ καλλιωνύμου καὶ σκορπίου θαλαττίου καὶ χελώνης θαλαττίας . τὴν δὲ τῆς ἀγρίας αἰγὸς χολὴν ἔγραψαν ἔνιοι τοὺς νυκταλωπιῶντας ὠφελεῖν . εἰσὶ δὲ καὶ αἱ τῶν πτηνῶν ζώων χολαὶ πᾶσαι δριμύτεραί τε καὶ ξηραντικώτεραι τῶν ἐν τοῖς τετράποσι , τῶν δὲ πτηνῶν αὐτῶν αἵ τε τῶν ἀλεκτορίδων τε καὶ περδίκων εἰσὶ μὲν ἀμείνους εἰς ἰατρικὴν χρείαν . αἱ δὲ τῶν ἱεράκων τε καὶ ἀετῶν δριμεῖαι ἱκανῶς , εἰσὶ δὲ καὶ διαβρωτικαὶ , διὸ καὶ ἰώδεις φαίνονται κατὰ τὴν χρόαν , ἐνίοτε δὲ καὶ μέλαιναι . ταύτας οὖν αὐτῶν ἐπιστάμενος τὰς διαφορὰς , ἐπιστάμενος δὲ καὶ τῶν παθῶν τίνα μὲν δεῖ μᾶλλον ξηραίνεσθαι , τίνα δ’ ἧττον , ἐὰν μιᾶς ἡστινοσοῦν χολῆς ἀπὸ τῶν ἔργων πειραθείης , ἀπ’ ἐκείνων ἐπὶ τὰς ἄλλας μεταβαίνειν δυνήσῃ κατὰ μέθοδον , ὥστ’ ἀεὶ τὴν ἁρμόττουσαν τῷ πάθει παραλαμβάνειν . ἅτε γὰρ ἐν στοχασμῷ κειμένης τῆς καθ’ ἑκάστην δύναμιν σφοδρότητος , ἀπό τινος ὡρισμένης ἀρχῆς ἐπὶ τὴν ἀπείραστον ὕλην μεταβαίνειν σε χρὴ , παρὰ τοῦ προπεπειραμένου μαθόντα τὰς ἐν αὐτοῖς ὑπεροχάς . ἐγὼ δὲ καὶ γνωρίσματά σοι σαφῆ διῆλθον ἀπὸ τῆς χρόας τῶν χολῶν καὶ τῆς κράσεως τῶν ζώων .
Lemmas: [ ἰ . περι χολή . ] οὗτος ὁ χυμός ἀποδείκνυμι θερμός εἰμί ὁ ἐν ἕκαστος ζῷον χυμός . ὥσπερ οὖν ὁ αἷμα καί ὁ σάρξ ἀνόμοιος ἔχω κεράννυμι ὁ ζῷον , κατά ὁ αὐτός λόγος καί ὁ χολή . ἐν μέν γάρ ὁ θερμός ἀναγκαῖος εἰμί καί ὁ χολή ὑπέρ ὁ ὁ ἄλλος ζῷον χολή εἰμί , ἐν δέ ὁ ἥσσων ἐκεῖνος θερμός ἀνάλογος ἀπολείπω καί ὁ χυμός οὗτος , ὅσος ἀπολείπω εἰͅν ὁ ἄλλος . μανθάνω γάρ εἰμί ὁ πᾶς ἐν ἕκαστος ὁ ἔναιμος ζῷον χυμός τέσσαρες , αἷμα καί φλέγμα καί χολή ξανθός τε καί μέλας . μανθάνω δέ καί ὡς ἔθος εἰμί οὐ μόνος ὁ ἰατρός , ἀλλά καί ὁ Ἕλλην ἅπας ὁ μέν ξανθός χολή ἁπλῶς ὀνομάζω χολή , ὡς ὑπακούω ὁ ἀκούω ὁ ὁ χροιά ὄνομα , ὁ μέλας δέ οὐ ἁπλῶς ὀνομάζω χολή , ἀλλά μετά προσθήκη ὅλος οὗτος μέλας χολή . ἀλλά καί ὡς ὁ ξανθός χολή ἐνίοτε καλέω ὠχρός ἐπίσταμαι καί ὡς κατά ὁ ἐπί ὁ ἧπαρ κύστις ἐνίοτε μέν ὠχρός , ἐνίοτε δέ ξανθός ἐν ὁ ὁ ζῷον ἀνατομή ὁράω αὐτός . ἀκούω δέ καί ὡς ὁ ξανθός θερμός ὁ ὠχρός εἰμί τοσοῦτος ὅσος καί παχύς . μείγνυμι γάρ ὀρρώδης ὑγρότης ὁ ξανθός χολή ὁ ὠχρός συμβαίνω γίγνομαι , καθά καί ὁ ὠχρός θερμαίνω ἐπί πολύς παχύς μέν ἀποτελέω ὁ σύστασις , ξανθός δέ ὁ χροιά . καί γάρ οὖν καί κατά ὁ ζῷον φαίνω ὁ μέν μάλα θερμός ξανθός , ὁ δέ ἥσσων ὠχρός . καί ὅταν γε ὁ θερμός ζῷον πεινέω τυγχάνω καί διψάω , πρός ὁ μέλας ἐκτρέπω χρῶμα , ποτέ μέν ἰώδης ἔχω οὗτος , ποτέ δέ κυάνεος , ἐνίοτε δέ ὁ ὁ ἰσάτις , ὅς εἰμί φαιός ὁ ὁ κράμβη . προσέχω τοίνυν καί σύ ὁ χρῶμα ὁ χολή , ὅταν σκευάζω φάρμακον ἐν ὅς καί χολή τις περιέχω . μείγνυμι δέ ὁ μέν ὀνομάζω κυκλίσκος τε καί τρόχισκος , οἷος ὁ τε ὁ Ἄνδρων εἰμί καί Πολυείδης καί Πασίων καί ὁ Βιτῖνος , ὁ ὁ ταῦρος χολή . ὅταν μέν γάρ ὁ εἰς ὁ ὀφθαλμός χρήσιμος φάρμακον σκευάζω , ὕαινα καί ἀλεκτρυών καί πέρδιξ καί τις ἕτερος ζῷον . εἰμί δέ ὁ ὁ ταῦρος θερμός δηλονότι καί ξηραντικός ὁ ὁ εὐνουχίζω βοῦς . ὁμοιόω γάρ ἀεί ὁ εὐνουχίζω ζῷον ὁ θῆλυς τε καί νέος . ὥσπερ οὖν οὗτος πλεονεκτέω μέν ὑγρότης ὁ τέλειος , ἀπολείπω δέ θερμότης , κατά ὁ αὐτός τρόπος ὁ εὐνουχίζω βοῦς ὁ ταῦρος . καί τις ταῦρος θεάομαι χολή κύανος ὑπεροπτάω ὁ ξανθός , ὅς οὐ ἀξιόω βάλλω εἰς ὁ σκευάζω φάρμακον , ἀλλά ἕτερος ταῦρος ὁ μέτριος ξανθός αἱρέω . ὑπερπονέω γάρ ὁ ταῦρος ἐκεῖνος ἕλκω βίαιος δεσμός , ὥστε εὔδηλος ὅτι καί θυμόω ἐν οὗτος ὁ ἔργον θερμός ἔχω ὁ κρᾶσις . ἔοικα δέ αὐτός εἰμί καί διψάω καί πεινέω βίαιος σύρω , ἐν κεφάλαιος δέ λέγω , ὥσπερ ὁ οὖρος ἐπί μέν ὁ σύμμετρος πόμα σύμμετρος ὠχρός φαίνω , διψάω δέ καί ἀσιτέω καί πολύς κάμνω ξανθός , ἐμπίμπλημι δέ καί μεθύσκω λευκός , οὕτως καί ὁ χολή μεταβάλλω ὁ χροιά , ἐπί μέν ὁ ξανθός ἐν γυμνάσιον καί ἀσιτία καί δίψος , ἐπί δέ ὁ λευκός ἐν ὁ ἐναντίος . οἶδα τοίνυν ἐάν μέν ξανθός ἱκανός ἐμβάλλω χολή ὁ σκευάζω φάρμακον , θερμός αὐτός ποιέω , ἐάν δέ ὠχρός , μέτριος θερμός , ἐάν δέ ἔκλυτος τε καί ὑδατώδης , τοσοῦτος ὁ προσήκω κρᾶσις ἀπολείπω , ὅσος καί ὁ χολή πρός ὁ λευκός τρέπω . οὕτως οὖν καί ὁ ὁ μύω αἱμορροίς ἀναστομόω διά ταῦρος χολή ἐνίοτε μέν ἀσθενής , ἐνίοτε δέ πέρα ὁ προσήκω φαίνω δριμύς . γίγνομαι μέν οὖν καί παρά ὁ χράω ὁ χολή σῶμα διαφορά τις , εὐαίσθητος τε καί δυσαίσθητος ὑπάρχω εὐπαθής τε καί δυσπαθής . ἀλλά παρά αὐτός μέν , ὡς φημί , ὁ χολή οὐ μικρός τις εἰμί ὁ παραλλαγή . ὁ γοῦν αὐτός ἄνθρωπος ὑπό μέν ὁ ξανθός χολή μάλα , ἥσσων δέ ὑπό ὁ ὠχρός δάκνω . εὔδηλος μέν οὖν ἔνειμι ἐͅκ ὁ ὁ αἱμορροίς ἀναστομόω , ὅπως εἰμί δριμύς ὁ χυμός οὗτος , ἀλλά καί ὁ χράω αὐτός φαίνω δάκνω , καί διά οὗτος φυλάσσω πρός ἄλλος τις νόσημα τε καί σύμπτωμα χράω ὁ ξανθός χολή κατά ἑαυτοῦ μόνος . καί γάρ ὁ λέγω κυκλίσκος ὁ χολή ὀλίγος λαμβάνω καί ὁ πρός ὀξυδερκία συντίθημι φάρμακον ὁ μέν ὕαινα χολή , ὁ δέ πέρδιξ ἤ ἀλεκτρυών ἤ ἄλλος τις λαμβάνω , μέλι τε μείγνυμι ἔχω καί μάραθρον χυλός ἤ ὀποβάλσαμον . ἔνιοι δέ ζῷον ἐξαιρετός ἐπαινέω χολή παρά ὁ ἰατρός , ὡς ὀξυδερκής τε ἅμα καί ὑπόχυμα ἀρχή διαφορέω , καθά ὁ τε ὁ ἰχθῦς , ὀνομάζω δέ αὐτός καλλιώνυμος , ὕαινα τε καί ὁ θαλάσσιος σκορπίος καί ἀλεκτορίς καί πέρδιξ . ἀσθενής δέ εἰμί ὁ ὁ ὗς εἰς τοσοῦτος , ὥστε μηδέ ὁ ἕλκος ἀφόρητος εἰμί , φαίνω γε μάλα πᾶς χολή ὑδατώδης , πλήν ὁ ἄγριος καί κατά ὄρος διαιτάω ὗς . ὥσπερ γάρ ὁ σάρξ ὅλος θερμός τε καί ξηρός οὗτος εἰμί , οὕτως καί ὁ χολή . ὁ δέ ὁ ἥμερος ὗς χολή χράω τις ἐπί ὁ ἐν οὖς ἕλκος , οὐ ἀδόκιμος φάρμακον , καί χράω καί σύ μή πάρειμι ἄλλος τις ὁ σύνθετος , εἰμί γάρ μυρίος . κατά δέ ὁ μέγεθος ὁ διάθεσις καί ἄλλος τις ἄλλος ζῷον χολή δύναμαι ἄν ἁρμόζω . ὅταν γάρ εἰμί χρόνιος τε ὁ ἕλκος ἰχώρ ﻿ τε καί πυός ἔχω πολύς , καί ὁ ξηραντικός ἀνέχω χολή , οἷος ὁ τε πρόβατον βραχύς δριμύς ὁ ὁ ὗς καί μάλα οὗτος ὁ ὁ αἴξ , ὅς παραπλήσιος πως εἰμί ὁ ὁ ἄρκτος τε καί βοῦς . ὁ δέ ὁ ταῦρος ἰσχυρός μέν οὗτος , ἀπολείπω δέ ὁ ὁ ὕαινα . οὗτος δέ αὖ πάλιν αὐτός ὁ τε ὁ καλλιώνυμος καί σκορπίος θαλάσσιος καί χελώνη θαλάσσιος . ὁ δέ ὁ ἄγριος αἴξ χολή γράφω ἔνιοι ὁ νυκταλωπιάω ὠφελέω . εἰμί δέ καί ὁ ὁ πτηνός ζῷον χολή πᾶς δριμύς τε καί ξηραντικός ὁ ἐν ὁ τετράπους , ὁ δέ πτηνός αὐτός ὁ τε ὁ ἀλεκτορίς τε καί πέρδιξ εἰμί μέν ἀγαθός εἰς ἰατρικός χρεία . ὁ δέ ὁ ἱέραξ τε καί ἀετός δριμύς ἱκανός , εἰμί δέ καί διαβρωτικός , διό καί ἰώδης φαίνω κατά ὁ χροιά , ἐνίοτε δέ καί μέλας . οὗτος οὖν αὐτός ἐπίσταμαι ὁ διαφορά , ἐπίσταμαι δέ καί ὁ πάθος τίς μέν δέω μάλα ξηραίνω , τίς δέ ἥσσων , ἐάν εἷς ὅστις χολή ἀπό ὁ ἔργον πειράω , ἀπό ἐκεῖνος ἐπί ὁ ἄλλος μεταβαίνω δύναμαι κατά μέθοδος , ὥστε ἀεί ὁ ἁρμόζω ὁ πάθος παραλαμβάνω . ἅτε γάρ ἐν στοχασμός κεῖμαι ὁ κατά ἕκαστος δύναμις σφοδρότης , ἀπό τις ὁρίζω ἀρχή ἐπί ὁ ἀπείραστος ὕλη μεταβαίνω σύ χρή , παρά ὁ προπειράω μανθάνω ὁ ἐν αὐτός ὑπεροχή . ἐγώ δέ καί γνώρισμα σύ σαφής διέρχομαι ἀπό ὁ χροιά ὁ χολή καί ὁ κρᾶσις ὁ ζῷον .